Det får nu kommunerne til at foreslå at de går sammen om et tandreguleringscenter for på den måde at løse de akutte problemer med få specialtandlæger til Vendsyssel. Det er kommunernes opgave at sørge for at tandregulering til børn, der har behov for det - og de seneste år har der været mangel på tandlæger med det speciale overalt i landet. Især yderområder som Nordjylland har mærket rekrutteringsproblemer, og Frederikshavn kommune mangler i øjeblikket allerede en tandlæge - situationen forværres til august når endnu en tandlæge stopper. Politikerne vil nu undersøge muligheden for at starte et egentligt tandreguleringscenter i Vendsyssel. Hjørring og Frederikshavn kommuner har tilsammen 29.000 patienter og har brug for tre specialtandlæger.

Opsummering:
Om få måneder står Tandplejen i Frederikshavn uden specialtandlæge og næste år mangler også Hjørring kommunale tandpleje specialuddannede tandlæger til tandregulering.